# ⵉⵎⴰⵣⵉⵖⵏ

ⵢⴰⵜ ⵜⴰⵔⵔⵢⴰⵍⵜ ⴷⴳⵙ ⴰⴳⵍⵍⵉⴷ ⴰⵎⴰⵣⵉⵖ ⵢⵓⴱⴰ ⵡⵉⵙⵙ ⵙⵉⵏ
**ⵉⵎⴰⵣⵉⵖⵏ** ⴷ ⴰⵎⴰⴳⵓⵜ, ⴰⵡⵜⵎ ⵏⵏⵙ *ⴰⵎⴰⵣⵉⵖ* ⴷ ⵜⴰⵡⵜⵎⵜ ⵏⵏⵙ *ⵜⴰⵎⴰⵣⵉⵖⵜ*, ⴰⵎⴰⴳⵓⵜ ⵏⵏⵙ *ⵜⵉⵎⴰⵣⵉⵖⵉⵏ*, ⴷ ⵢⵉⵡⵏ ⵓⵖⵔⴼ ⵉⵣⴷⵖⵏ ⴳ ⵜⴼⵔⵉⴽⵜ ⵏ ⵓⴳⴰⴼⴰ. ⴷⴰ ⵜⵜⵉⴷⵉⵔⵏ ⵊⴰⵔ ⵓⵜⴰⵔⴰⵎ ⵏ ⵡⴰⵙⵉⴼ ⵏ ⵓⵏⵉⵍ ⴰⵔ ⵜⵉⴳⵣⵉⵔⵉⵏ ⵜⵉⴽⵏⴰⵔⵉⵢⵉⵏ ⴳ ⵓⴳⴰⵔⴰⵡ ⴰⵟⵍⴰⵙⵉ ⴷ ⵜⵏⵣⵔⵓⴼⵜ ⵜⴰⵎⵇⵇⵔⴰⵏⵜ. ⴳ ⵣⵉⴽⴽ ⵙⴱⴷⴷⵏ ⴰⵟⵟⴰⵚ ⵏ ⵜⴳⵍⴷⵉⵢⵉⵏ .
ⵉⵎⴰⵣⵉⵖⵏ ⴷⴰ ⵙⵙⴰⵡⴰⵍⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵏⵏⴰ ⵢⵓⵖⴰⵍⵏ ⵉ ⵡⴰⵥⵓⵕ ⵏ ⴰⴼⵔⵓ ⴰⵙⵢⴰ, ⵙⵙⴰⵡⴰⵍⵏ ⵜⵜ ⵓⴳⴰⵔ ⵏ 60 ⵏ ⵓⵎⵍⵢⵓⵏ ⵏ ⵓⴼⴳⴰⵏ ⴳ ⵓⵎⴰⴹⴰⵍ.

## ⵜⴰⵣⵡⴰⵔⵜ

ⵜⴰⴽⵕⴹⴰ ⵏ ⵜⵎⴰⵣⵖⴰ
ⴰⵛⵏⵢⴰⵍ ⴰⵎⴰⵣⵉⵖ
ⴳ ⵣⵉⴽⴽ ⵉⵎⴰⵣⵉⵖⵏ ⵙⴱⴷⴷⵏ ⴰⵟⵟⴰⵚ ⵏ ⵜⴳⵍⴷⵉⵢⵉⵏ ⴰⵎⵎ ⵏⵓⵎⵉⴷⵢⴰ ⵏⵏⴰ ⵎⵉ ⵉⴳⴰ ⴳⴰⵢⴰ, ⵙⵉⴼⴰⴽⵙ ⴷ ⵎⴰⵙⵙⵉⵏⵉⵙⵙⴰ ⵉⴳⵍⴷⴰⵏ. ⵏⵖⵢ ⴰⴷ ⵏⵙⵉⵡⵍ ⴰⵡⴷ ⵅⴼ ⵍⵉⴱⵢⴰ ⵜⴰⵣⴰⵢⴽⵓⵜ ⴷ ⴰⵡⴷ ⵜⵉⵡⵙⵉⵜⵉⵏ ⵉⵜⵜⵡⴰⵙⵙⵏⵏ ⴰⵎⵎ ⵍⵉⴱⵓⵙ, ⴷ ⵜⴳⵍⴷⵉⵢⵉⵏ ⵜⵉⵇⵉⴱⵟⵉⵢⵉⵏ ⵜⵉⵙⵙ 22 ⴷ ⵜⵉⵙⵙ 23, ⵏⵏⴰ ⴷ ⴷⵉⴳⵙ ⵉⴼⴼⵖⵏ. ⵍⵍⵓⵣⵣⴰⵏ ⵓⵍⴰ ⵉⵎⴰⵣⵉⵖⵏ ⴳ ⵢⵉⴼⴼⵓⵙ ⵏ ⵜⵏⵣⵔⵓⴼⵜ ⵏⵉⵖ ⵜⵉⵏⵉⵔⵉ. ⵉⵎⴰⵣⵉⵖⵏ ⵏ ⵜⵏⵣⵔⵓⴼⵜ ⵉⵙⵎ ⵏⵏⵙⵏ ⵉⵎⵓⵀⴰⵖ ⴷ ⴽⵍ ⵜⴰⵎⴰⵛⵇ ⴷ ⴽⵍ ⵜⴰⵎⴰⵀⵇ ⵉⵥⵍⵉⵏ ⵙ ⴽⵓⵍ ⴰⴷⵖⴰⵔ, ⵜⵜⵓⵙⵙⴰⵏⵏ ⵙ ⵓⵎⴰⵜⴰ ⵙ ⵉⵜⵡⴰⵔⴳⵉⵢⵏ, ⴷ ⴽⴽⴰⵏ ⵜⵜ ⵏⵏ ⴰⵔ ⴰⵙⵏ ⵜⵜⵉⵏⵉⵏ ⵉⵇⴱⵙⵉⵢⵏ.

ⵙ ⵓⵙⴳⵣⵍ, ⵣⴷⵖⵏ ⵉⵎⴰⵣⵉⵖⵏ ⴷⵖⵉ ⴳ ⵜⵎⵓⵔⴰ ⵏ ⵎⵓⵔⴰⴽⵓⵛ, ⴷⵣⴰⵢⵔ, ⵛⵏⴳⵉⵟ, ⵜⵓⵏⵙ, ⵍⵉⴱⵢⴰ, ⵎⵉⵚⵕⴰ, ⵜⴳⵣⵉⵔⵉⵏ ⵜⵉⴽⵏⴰⵔⵉⵢⵉⵏ ⴷ ⵜⵏⵣⵔⵓⴼⵜ ⵜⴰⵎⵇⵔⴰⵏⵜ. ⵜⵉⵎⵉⵣⴰⵔ ⴰⴷ ⴰⵔ ⵜⵏⵜ ⵙⵎⵓⵏⵏ ⵉⵎⴰⵣⵉⵖⵏ ⵉⵜⵔⴰⵔⵏ ⴳ ⵢⵉⵙⵎ ⵏ ⵜⵎⴰⵣⵖⴰ ⵏⵏⴰ ⵉⴳⴰⵏ ⴰⴽⴰⵍ ⵏ ⵜⵎⵓⵣⵖⴰ. ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ ⴳⴰⵏⵜ ⵢⴰⵏ ⵉⵥⵍⵉ ⴳ ⵜⵡⴰⵛⵓⵏⵜ ⵏ ⵜⵓⵜⵍⴰⵢⵉⵏ ⵜⵉⴼⵔⴰⵙⵢⴰⵏⵉⵏ. ⵉⵙⴽⴽⵉⵍⵏ ⵏ ⵉⵎⴰⵣⵉⵖⵏ ⵙⴳ ⵣⵉⴽⴽ ⴷ ⵜⵉⴼⵉⵏⴰⵖ ⵏⵏⴰ ⵎⵉ ⵟⵟⴰⴼⵏ ⵉⵎⵓⵀⴰⵖ ⴰⵙⵙⵎⵔⵙ ⵏⵏⵙⵏ ⴰⵔ ⴷⵖⵉ, ⵎⴰⵛⴰ ⴰⵖⵓⵍⵏ ⵖⵔⵙⵏ ⴰⵡⴷ ⵉⵎⴰⵣⵉⵖⵏ ⵏ ⵓⴳⴰⴼⴰ, ⵍⵓⵎⴰⵏ ⴳ ⵍⵉⴱⵢⴰ ⴷ ⵎⵓⵔⴰⴽⵓⵛ ⵏⵏⴰ ⵜⵏ ⵉⵙⵙⵎⵔⴰⵙⵏ ⴳ ⵓⵍⵎⵎⵓⴷ ⴷ ⵓⵙⵙⵍⵎⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ.

ⴱⴹⴰⵏ ⵉⵎⴰⵣⵉⵖⵏ ⵅⴼ ⵡⴰⵟⵟⴰⵚ ⵏ ⵜⵔⴱⴰⵄⵉⵏ ⴰⵎⵎ : ⵉⵛⴰⵡⵉⵢⵏ, ⵉⵛⵍⵃⵉⵢⵏ, ⵉⵔⵉⴼⵉⵢⵏ, ⵉⵛⵏⵡⵉⵢⵏ, ⵉⵇⴱⴰⵢⵍⵉⵢⵏ, ⵉⵎⵥⴰⴱⵉⵢⵏ, ⵉⵣⵏⴰⵜⵉⵢⵏ, ⵉⵎⵓⵀⴰⵖ… ⵏⵙⵎⴷ ⴰⵙⵏ ⵏⵏ ⴰⵡⴷ ⵉⵎⴰⵣⵉⵖⵏ ⵏⵏⴰ ⵓⵔ ⵉⵙⴰⵡⴰⵍⵏ ⵙ ⵜⵎⴰⵣⵉⵖⵜ ⵎⴰⵛⴰ ⵟⵟⴰⴼⵏ ⵙⵓⵍ ⵜⴰⴷⵍⵙⴰ ⴷ ⵜⵎⵢⵓⵔⵉⵏ ⴷ ⵓⵥⵓⵕ ⴰⵎⴰⵣⵉⵖ. ⴰⵢⴰⴷ ⴰ ⵅⴼ ⵏⵥⴹⴰⵕ ⴰⴷ ⵏⵉⵏⵉ ⵙ ⵡⴰⵔ ⵜⵓⵔⴷⴰ ⵎⴰⵙ ⴷ ⵜⴰⵎⴰⵣⵉⵖⵜ ⴷ ⵜⴰⵎⴰⴳⵉⵜ ⵏ ⵜⴼⵔⵉⵇⵜ ⵏ ⵓⴳⴰⴼⴰ. ⵉⵍⵍⴰ ⵎⴰⴷ ⵉⵜⵜⵉⵏⵉⵏ ⵉ ⵉⵎⴰⵣⵉⵖⵏ *ⴱⴰⵕⴱⴰⵕ* ⵏⵉⵖ *ⴱⵉⵔⴱⵉⵔ*, ⵎⴰⵛⴰ ⵉⵙⵎⴰⵡⵏ ⴰⴷ ⵓⵔ ⵜⵏ ⵙⵙⵉⵏⵏ ⴽⵉⴳⴰⵏ ⵏ ⵉⵎⴰⵣⵉⵖⵏ ⵉⴷⴷⵖ ⵓⵔ ⴳⵉⵏ ⵉⵙⵎⴰⵡⵏ ⵏⵏⴰ ⴳⴰⵏ ⵉ ⵉⵅⴼⴰⵡⵏ ⵏⵏⵙⵏ. ⵏⵙⵎⴷ ⴰⵙⵏ ⵏⵏ ⴰⵡⴷ ⵉⵙⵎⴰⵡⵏ ⵣⵓⵏ ⴷ *ⵉⵛⵍⵃⵉⵢⵏ* ⵏⵉⵖ *ⵜⵜⵡⴰⵔⴳ*.

## ⵉⵎⴰⵣⵉⵖⵏ ⴳ ⵙⴱⵍⵢⵓⵏ

ⵉⴽⴰⵏⴰⵔⵉⵢⵏ (ⵙ ⵜⵙⴱⵍⵢⵓⵏⵜ: Canarios) ⵏⵜⵏⵉ ⴷ ⵜⴰⵔⴱⵉⵄⵜ ⵜⴰⵎⴰⵣⵉⵖⵜ ⵜⵍⵍⴰ ⴳ ⵜⴳⵣⵉⵔⵉⵏ ⵜⵉⴽⵏⴰⵔⵉⵢⵉⵏ ,ⵢⵉⵡⴹ ⵓⵟⵟⵓⵏ ⵏⵏⵙⵏ ⵓⵟⵟⵓⵏ ⵏⵏⵙⵏ ⵓⴳⴰⵔ 1.5 ⵏ ⵓⵎⵍⵢⵓⵏ ⵏ ⵓⴼⴳⴰⵏ 74% ⵙⴳⵙⵏ ⵍⵍⴰⵏ ⴳ ⵜⵉⴳⵣⵉⵔⵉⵏ ⵓⴽⵏⴰⵔⵉ ⴷ ⴽⵔⴰ ⵏ ⵜⵎⵓⵔⴰ ⵏ ⵓⵎⴰⴹⴰⵍ ⴰⵎⵎ ⴼⵏⵣⵡⵉⵍⴰ ⴷ ⴽⵓⴱⴰ ⴷ ⴰⵔⵊⵓⵏⵜⵉⵏ ⴷ ⵜⴳⵍⴷⵉⵜ ⵉⵎⵓⵏⵏ ⴷ ⵎⵉⴽⵙⵉⴽ ⴷ ⵍⴰⵍⵎⴰⵏ , ⴷⴰ ⵙⵙⴰⵡⴰⵍⵏ ⵙ ⵜⵙⴱⵍⵢⵓⵏⵉⵜ .

## ⵜⴰⵙⵏⴰⵥⵖⵓⵔⵜ ⵏ ⵢⵉⵙⵎ *ⵉⵎⴰⵣⵉⵖⵏ*

### ⴰⵙⴰⵍⴰ ⵏ ⵢⵉⵙⵎ *ⴱⴰⵕⴱⴰⵕ*

ⴰⵏⵜⵜⵉ ⵏ ⵢⵉⵙⵎ *ⴱⴰⵕⴱⴰⵕ* ⵏⵏⴰ ⴷ ⵜⵓⵡⵢ ⵜⵍⴰⵜⵉⵏⵜ ⴳ 1308 « ⴱⴰⵕⴱⴰⵕⵓⵚ », ⴰⵡⴷ ⵏⵜⵜⴰⵜ ⴽⴽⴰⵏ ⴷⴰ ⵜⵜ ⵙⵙⵎⵔⴰⵙⵏ ⵉⴳⵔⵉⴽⴰⵏⵏ ⵉⵣⴰⵢⴽⵓⵜⵏ ⴰⴼⴰⴷ ⴰⴷ ⵎⵍⵏ ⵙ ⵉⴳⴷⵓⴷⵏ ⵉⴱⵕⵕⴰⵏⵉⵢⵏ ⵏⵏⴰ ⵓⵔ ⵢⴰⵎⵓⵏ ⴳ ⵜⵖⵔⵎⴰ ⵏⵏⵙⵏ, ⵏⵏⴰ ⵎⵉ ⵓⵔ ⵣⵎⵎⵔⵏ ⴰⴷ ⵔⵎⵙⵏ ⵜⵓⵜⵍⴰⵢⵜ. ⵓⵔ ⵉⴽⴽⵉ ⵖⵓⵔ ⵢⵉⵙⵎ ⴰⴷ ⴽⴰ ⵏ ⵓⵏⴰⵎⴽ ⴰⵏⵔⴳⴰⵎ, ⴰⵔ ⵜ ⵜⵜⵉⵏⵉⵏ ⵖⴰⵙ ⵉ « ⵡⴰⵔ ⴰⴳⵔⵉⴽⴰⵏ », ⵏⵉⵖ ⵎⴰⵕⵕⴰ ⵉⵡⴷⴰⵏ ⵎⵉ ⵓⵔ ⵜⵜⵔⵎⴰⵙⵏ ⵉⴳⵔⵉⴽⴰⵏⵏ ⵜⵓⵜⵍⴰⵢⵜ.

ⵉⴼⴼⵖ ⵢⵉⵙⵎ ⵏ ⴱⵉⵔⴱⵉⵔ ⵙ ⵓⴽⵣⴰⵢ ⴷⴰⵜ ⵜⴳⵉⵔⴰ ⵏ ⵜⵏⴱⴰⴹⵜ ⵜⴰⵔⵓⵎⵉⵢⵜ. ⴰⵙⵎⵔⵙ ⵏⵏⵙ ⴷⴼⴼⵉⵔ ⵏ ⵡⴰⴽⵓⴷ ⴰⵏⵏ ⵓⵔ ⵉⵣⵔⵉ ⵖⵓⵔ ⵎⴰⵕⵕⴰ ⵉⵎⵣⵔⴰⵢⵏ ⵏ ⵣⵉⴽⴽ.

ⴰⵙⵙⵎⵔⵙ ⵏ ⵢⵉⵙⵎ ⴰⴷ ⵉⵔⵔⵓⴷⴰ ⴳ ⵡⴰⴽⵓⴷ ⴷ ⵉⴹⴼⴰⵔⵏ ⴰⴽⵛⵛⵓⵎ ⵏ ⵉⵡⴰⵏⴷⴰⵍⵏ ⴳ ⵉⵙⴷⵓⵔⵔⵓⵢⵏ ⵉⵎⵇⵔⴰⵏⵏ. ⵇⵇⴰⵔⵏ ⴰⵙⵏ ⵉⵔⵓⵎⵉⵢⵏ ⵏ ⵜⴼⵔⵉⵇⵜ ⵜⴰⵔⵓⵎⵉⵢⵜ *ⴱⴰⵕⴱⴰⵕ*, ⴰⴷⴼⵏ ⴷ ⵉⵡⴰⵏⴷⴰⵍⵏ ⵙⴳ ⵉⴱⵉⵔⵢⴰ. ⵜⴻⵜⵜⵢⴰⵙⴽⴰⵔ ⵜⴰⵎⵓⵏⵜ ⵜⴰⵎⵙⵖⵏⴰ ⵜⴰⵏⵓⵎⵉⴷⵉ-ⵡⴰⵏⴷⴰⵍⵜ, ⵏⵏⴰ ⵢⵓⵎⵥⵏ ⵇⵔⵟⴰⵊ ⴽⴽⵙⵏ ⴰⵎⵙⴽⵓ ⵏ ⵔⵓⵎⴰ ⴳ ⵎⴰⵕⵕⴰ ⵜⴰⴼⵔⵉⴽⵜ. ⵜⵙⵙⵎⵔⵙ ⵜⵓⵍⵍⵉⵙⵜ ⵏ ⵓⵇⵓⵏⵙⵓⵍ ⴰⵔⵓⵎⵉ ⴳ ⵜⴼⵔⵉⴽⵜ ⵏ ⵡⴰⴽⵓⴷ ⴰⵏⵏ ⵉⵙⵎ ⵏ *ⴱⴰⵕⴱⴰⵕ* ⵙ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ ⴰⴼⴰⴷ ⴰⴷ ⵉⴳⵍⵎ ⵉⵏⵓⵎⵉⴷⵏ.

ⵓⵙⵢⵏ ⵉⵙⵎⵣⵔⴰⵢⵏ ⴰⵄⵕⴰⴱⵏ ⴷⵖ ⴷ ⵏⵉⵜⵏⵉ ⵙ ⵢⵉⵙⵎ ⵏ ⴱⴰⵕⴱⴰⵕ (بربر ⵙ ⵜⵄⵕⴰⴱⵜ). ⴰⵔ ⵜⵜⵉⵏⵉⵏ ⴰⵢⵜ ⵓⵕⵓⴱⴱⴰ *ⴱⴰⵕⴱⴰⵕⵉ* ⵉ ⵡⴰⴽⴰⵍ ⵏ ⵉⵎⴰⵣⵉⵖⵏ, ⵜⴰⵎⴰⵣⵖⴰ.

ⵉⵎⴰⵣⵉⵖⵏ ⵏ ⵡⴰⵙⵙ ⴰⴷ, ⵙ ⵜⵎⵙⵎⵓⵏⵉⵏ ⵏⵏⵙⵏ ⴷ ⵜⵎⵙⴷⵓⵙⵉⵏ ⵏⵏⵙⵏ ⴷ ⵎⴰⵕⵕⴰ ⵉⵎⵖⵏⴰⵙⵏ, ⴰⵔ ⴽⴽⴰⵜⵏ ⵅⴼ ⴰⴷ ⵙⵉⵜⵜⵉⵏ ⵉⵙⵎⴰⵡⵏ ⴰⴷ, ⴷ ⴰⴷ ⵙⵔⵓⴷⵓⵏ ⵉⵙⵎ ⵏⵏⵙⵏ ⴰⵙⴰⵍⴰⵏ ⵏⵏⴰ ⵉⴳⴰⵏ *ⵉⵎⴰⵣⵉⵖⵏ*.

### ⴰⵙⴰⵍⴰ ⵏ ⵢⵉⵙⵎ *ⵉⵎⴰⵣⵉⵖⵏ*

ⵉⵎⴰⵣⵉⵖⵏ ⴰⵎⴰⴳⵓⵜ ⵏ ⴰⵎⴰⵣⵉⵖ ⵏⵏⴰ ⵎⵉ ⵉⴳⴰ ⵓⵏⴰⵎⴽ *ⴰⴼⴳⴰⵏ ⵉⵍⴻⵍⵍⵉ*. ⵏⵣⵎⵔ ⴰⴷ ⵏⵉⵏⵉ ⵎⴰⵙ ⴷ ⵉⴷⴷⴰ ⵢⵉⵙⵎ ⴰⴷ ⵙⴳ ⵓⵎⵢⴰⴳ *ⵣⵖ* ⵏⵏⴰ ⵙ ⵙⵓⵍⵏ ⵉⵎⴰⵣⵉⵖⵏ ⴷⴰ ⵜ ⵙⵙⵎⵔⴰⵙⵏ ⵙ ⵓⵏⴳⵎⴹ ⴳ ⵉⴼⵢⵢⴻⵢ. ⴰⵏⴰⵎⴽ ⵏⵏⵙ ⵓⴼⵓⵖ ⵅⴼ ⵜⵏⴱⴰⴹⵜ ⴷ ⵓⵙⴷⵓⵔⵔⵢ. ⵉⵍⵉⵏ ⵡⵉⵏⵏⴰ ⵉⵙⵓⵍⵏ ⴷⴰ ⵙⵙⵎⵔⴰⵙⵏ ⵢⴰⵏ ⵙⴳ ⵉⵏⴰⴼⵓⵖⵏ ⵏ ⵜⴳⵓⵔⵉ ⴰⴷ ⵣⵓⵏ ⴷ *ⵎⵎⵏⵣⵖ*.

ⵉⵙⵎ ⴰⴷ ⵓⵔ ⵉⵙⵓⵍ ⵖⵓⵔ ⵉⴷⵙⵏ ⵉⴳⴷⵓⴷⵏ ⵉⵎⴰⵣⵉⵖⵏ ⵎⴰⵛⴰ ⵟⵟⴰⴼⵏⵜ ⵡⵉⵢⵢⴰⴹ ⵣⵓⵏⴷ ⵉⵎⴰⵣⵉⵖⵏ ⵏ ⵡⴰⵟⵍⴰⵚ. ⵢⴰⵖⵓⵍ ⴷ ⵓⵙⵎⵔⵙ ⵏ ⵢⵉⵙⵎ ⴰⴷ ⵖⵓⵔ ⵎⴰⵕⵕⴰ ⵉⵎⴰⵣⵉⵖⵏ ⵏ ⵜⵎⴰⵣⵖⴰ ⴳ ⵜⴳⵉⵔⴰ ⴰⴷ ⴷⴰⵜ ⵏ ⵜⵍⴰⵍⵉⵜ ⵏ ⵓⵎⵓⵙⵙⵓ ⴰⵎⴰⵣⵉⵖ ⴳ ⵓⵙⴳⴳⵯⴰⵙ ⵏ 1940 ⴳ ⵍⵇⴱⴰⵢⵍ. ⵉⵙⵎ ⴰⴷ ⵜⴼⵔⵏ ⵜ ⵜⴽⴰⴷⵉⵎⵉⵜ ⵜⴰⵎⴰⵣⵉⵖⵜ ⴷ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⴳ ⵎⵓⵔⴰⴽⵓⵛ.

ⴰⵙⴽⴽⵉⵍ *ⵣ* ⵏ ⵜⴼⵉⵏⴰⵖ, ⵉⵙⵙⵏⴽⴰⴷ ⴰⴼⴳⴰⵏ ⴰⵎⴰⵣⵉⵖ. ⵉⵍⵍⴰ ⵏⵉⵜ ⵅⴼ ⵉⴳⴳⵉ ⵏ ⵓⵛⵏⵢⴰⵍ ⵏ ⵉⵎⴰⵣⵉⵖⵏ ⵏⵏⴰ ⵉⵜⵜⵓⵙⵏⵚⴱⵏ ⴳ 1998 ⴰⴼⴰⴷ ⴰⴷ ⵉⴳ ⵜⴰⵎⴰⵜⴰⵔⵜ ⵏ ⵓⴳⴷⵓⴷ ⴰⵎⴰⵣⵉⵖ.

ⴷⴰ ⵜⵜⵉⴷⵉⵔ ⵉⵜⵡⴰⵔⴳⵉⵢⵏ ⴳ ⵜⵎⵓⵔⴰ ⴰⵎ ⴷⵣⴰⵢⵔ، ⴷ ⵍⵉⴱⵢⴰ، ⴷ ⴰⵣⴰⵡⴰⴷ، ⵏⵉⵊⵉⵔ، ⴷ ⴱⵓⵔⴽⵉⵏⴰ ⴼⴰⵙⵓ.
ⵉⵜⵜⵡⴰⵔⴳⵏ ⴷⴰ ⵓⵎⵏⵏ ⵙ ⴷⴷⵉⵏ ⵏ ⵍⵉⵙⵍⴰⵎ، ⴷⴰ ⵜⵜⵉⵏⵉⵏ ⵉⵎⵔⵣⵓⵜⵏ ⵏ ⵓⵎⵣⵔⵓⵢ ⴱⵍⵍⵉ ⵖⵓⵔⵙⵏ ⵢⵉⵡⵏ ⴷⴷⵓⵔ ⴰⵅⴰⵜⴰⵔ ⴳ ⵓⴼⵙⵙⴰⵔ ⵏ ⵍⵉⵙⵍⴰⵎ ⵙⴱⵉⴷⴷⵏ ⵜⴰⴳⵍⴷⵉⵜ ⵏ ⵓⴷⴰⴳⵉⵙⵜ، ⴷⴷⴼⵉⵔ ⵓⵢⴰ ⵜⴰⵎⵓⵔⵜ ⵏ ⵉⵎⵔⴰⴱⵟⵏ ، ⵓⵢⴰ ⵉⵏⵏⴰⵜ ⵉⴱⵏ ⵅⴰⵍⴷⵓⵏ. ⵉⵏⵏⴰ ⴱⵍⵍⵉ ⵉⵜⵡⴰⵔⴳⵏ ⴹⴼⵔⵏ ⵉⵎⴰⵎ ⵎⴰⵍⵉⴽ.

## ⵉⵙⴰⵖⵓⵍⵏ